

**NAŠI MEDIJI:** Inicijativa za unapređenje medijske pismenosti, dijalog i aktivizam

**ACT Podrška OCD u MIP i medijskom aktivizmu**

Poziv za podnošenje prijedloga projekata



 **Kofinansirano od strane**

 **Evropske unije**

**10.01.2023.**

Institut za medije objavljuje poziv za podnošenje prijedloga projekata koji za cilj imaju podizanje kapaciteta organizacija civilnog društva (OCD) u urbanim i ruralnim sredinama za promovisanje medijskog aktivizma i suzbijanje dezinformacija i polarizacije.

Ovaj poziv za podnošenje prijedloga projekata je dio regionalnog projekta **„NAŠI MEDIJI“**, koji podržava Evropska unija, a sprovodi se u Albaniji, Bosni i Hercegovini, Kosovu, Sjevernoj Makedoniji, Crnoj Gori, Srbiji i Turskoj.

Poziv za podnošenje prijedloga projekata je otvoren za **OCD** u Crnoj Gori koje prvenstveno rade u oblasti medija, slobode izražavanja ili digitalnih tehnologija, kao i obrazovanja, ljudskih prava ili rodne ravnopravnosti.

Poziv je otvoren kako za pojedinačne podnosioce prijava, tako i za partnerstva formirana između razvijenih OCD sa sjedištem u urbanim sredinama (veći centri i glavni gradovi) i lokalnih zajednica koje djeluju u manjim sredinama i ruralnim područjima. Prednost će biti data partnerstvima.

Ukupan budžet za ovaj poziv za dostavljanje prijedloga projekata je **46,500 eura.**

Traženi grant mora biti između **7,000 – 15,500 eura**. Kofinansiranje se ne zahtjeva.

Trajanje predloženog projekta mora biti **između 9 i 18 mjeseci.**

Međudržavna partnerstva nisu predmet ovog poziva za podnošenje predloga projekta.

Pojedinačna organizacija civilnog društva može da se prijavi kao podnosilac samo u jednom projektu i može da djeluje kao koaplikant u drugim projektima ovog poziva.

Smjernice za podnosioce prijava i obrasci za prijavu dostupni su na linkovima:

[Aneks 2 - Smjernice za podnosioce prijedloga projekta](Annex%202_Smjernice%20za%20podnosioce%20prijedloga%20projekata.docx)

[Aneks 3a - Opis projekta – templejt](Annex%203a_Opis%20projekta%20-%20templejt.docx)

[Aneks 3b - Budžet projekta](Annex%203b_Budzet%20projekta.xlsx)

[Aneks 3c - Izjava podnosioca prijedloga projekta](Annex%203c_Izjava%20podnosioca%20prijedloga%20projekta.docx)

[Aneks 3d - Mandat koaplikanta](Annex%203d_Mandat%20koaplikanta.docx)

Takođe, dokumentacija koju ostavljamo samo na upoznavanje i koju ne popunjavate prilikom prijave na konkurs je sljedeća:

[Aneks 4 - Nacrt ugovora](Annex%204_Nacrt%20ugovora.docx)

[Aneks 5 - Nacrt šablona za izvještavanje](Annex%205_Nacrt%20sablona%20za%20izvjestavanje.docx)

[Aneks 5a - Nacrt šablona za izvještavanje o budžetu](Annex%205a_Nacrt%20sablona%20za%20izvjestavanje%20o%20budzetu.xlsx)

Rok za podnošenje prijava je **19. februar do 23:59.**

Pitanja u vezi sa ovim pozivom za podnošenje predloga projekata mogu se slati na **grantovi@mminstitute.org** do dva dana prije isteka roka za podnošenje prijava.

​Informativna sesija će se održati onlajn **26. januara u 11:00.** Molimo Vas da se prijavite na mejl **grantovi@mminstitute.org**. Prijavljeni učesnici će po prijavi dobiti link za registraciju.